《次师川韵 其一》
宋代·洪刍

与君城北寺，取次对床眠。坐即棋中隐，时逃醉里禅。

相招从白社，不拟问青天。但有加餐饭，无田亦愿年。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。